মুস্তাফিজুর রহমান

মুস্তাফিজুর রহমান (জন্ম ৬ সেপ্টেম্বর ১৯৯৫) সাতক্ষীরায় জন্মগ্রহণকারী একজন বাংলাদেশী ক্রিকেটার। বাংলাদেশ ক্রিকেট দলের অন্যতম সদস্য হিসেবে দলে তিনি বাহাতি মিডিয়াম বোলিং করে থাকেন। বিশ্বের একমাত্র খেলোয়াড় হিসেবে তিনি তার প্রথম দুই ম্যাচে এগারোটি উইকেট লাভ করেন। ঘরোয়া প্রথম-শ্রেণীর ক্রিকেটে আবাহনী লিমিটেড, খুলনা বিভাগের প্রতিনিধিত্ব করছেন তিনি। এছাড়া ২০১৬ সালে অনুষ্ঠিত আইপিএলে তিনি "সানরাইজার্স হায়দ্রাবাদ" দলে খেলছেন । এবং সম্প্রতি ইংল্যান্ডের ন্যাটওয়েস্ট টি২০ -তে সাসেক্স ক্রিকেট ক্লাবের হয়ে খেলেছেন তিনি । তিনিই একমাত্র খেলোয়াড় যিনি উভয় একদিনের আন্তর্জাতিক এবং টেস্টের অভিষেকে 'ম্যান অফ দ্যা ম্যাচ' পুরস্কার লাভ করেন।
আইসিসি ঘোষিত ২০১৫ সালে আইসিসি বর্ষসেরা দলে অন্তর্ভুক্ত হন। ২০১৮ সালে মুস্তাফিজুর রহমান আবারও আইসিসির সেরা একাদশের অন্তভু্ক্ত হন। এর মাধ্যমে তিনি প্রথম বাংলাদেশী হিসেবে এই গৌরব অর্জন করেন।

বাংলাদেশ জাতীয় দলের পেসার মুস্তাফিজুর রহমান পিআরপি (প্লাটিলেট রিচ প্লাজমা) ইনজেকশন নিয়েছেন। যে চিকিৎসা নিয়ে কিছুদিন বিশ্রামে থাকতে হয়। ওই বিশ্রাম শেষে প্রতিযোগিতামূলক ক্রিকেটে ফিরবেন তিনি।

 প্রারম্ভিক জীবন 
খুলনা বিভাগের সাতক্ষীরা জেলার কালীগঞ্জ উপজেলার তেঁতুলিয়া গ্রামে জন্মগ্রহণকারী বামহাতি পেসার মুস্তাফিজুর রহমান ২০১২ সালে ফাস্ট-বোলারদের ক্যাম্পে অংশগ্রহণের উদ্দেশ্যে ঢাকায় আসেন। নিজ শহর সাতক্ষীরায় অনুষ্ঠিত অনূর্ধ্ব-১৭ প্রতিযোগিতায় চমকপ্রদ ক্রীড়ানৈপুণ্য প্রদর্শন করেন। এরপর তাকে বিসিবি’র পেস ফাউন্ডেশনে অন্তর্ভুক্ত করা হয়। বাংলাদেশ অনূর্ধ্ব-১৯ দলে থাকাকালীন দল নির্বাচকমণ্ডলী কর্তৃক ২০১৫ সালের বিশ্বকাপের জন্যও তিনি মনোযোগ আকর্ষণ করেন।

 ২০১৪ অনূর্ধ্ব-১৯ ক্রিকেট বিশ্বকাপ 
সংযুক্ত আরব আমিরাতে ফেব্রুয়ারী ,২০১৪ এ অনুষ্ঠিত অনূর্ধ-১৯ বিশ্বকাপে বাংলাদেশের হয়ে খেলেন।  তার সমসাময়িক খেলোয়াড়েরা ছিলেন আভেশ খান , শ্রেয়াস আইয়ার, সরফরাজ খান , কুলদীপ যাদব, সঞ্জু স্যামসন, মেহেদী হাসান মিরাজ , লিটন দাস , নাজমুল হোসেন শান্ত, হাশমতুল্লাহ শাহিদী, এইডেন মার্করাম, কাগিসো রাবাদা, নিকোলাস পুরাণ, শিমরন হেটমায়ার, কাইল জেমিসন, কুশল মেন্ডিস । দলের হয়ে তিনি ছিলেন সেরা পেসার। 

 ঘরোয়া ক্রিকেট 
২০১৩-১৪ মৌসুমে খুলনার পক্ষে প্রথম-শ্রেণীর ক্রিকেটে তার অভিষেক ঘটে। এরপর সংযুক্ত আরব আমিরাতে অনুষ্ঠিত অনূর্ধ্ব-১৯ ক্রিকেট বিশ্বকাপে আট উইকেট লাভ করেন। এরফলে ওয়েস্ট ইন্ডিজে বাংলাদেশ এ দলের সফরে অন্যতম সদস্য মনোনীত হন। এ সংক্ষিপ্ত সফরের পর অন্যতম সেরা বোলার হিসেবে তিনি বিবেচিত হন ও ধীরে ধীরে বলের বৈচিত্র্যতা বৃদ্ধিতে সচেষ্ট হন। শুরুতে তার বলে পেস কম থাকলেও ২০১৪-১৫ মৌসুমে ১৯.০৮ গড়ে ২৬ উইকেট দখল করেন। ১৫ মার্চ ২০১৯ সালে নিউজিল্যান্ডের ক্রাইস্টচার্চ মসজিদ হামলা হলে বাংলাদেশ টেস্ট দলের কয়েকজন সদস্যের সাথে তিনিও সন্ত্রাসী হামলার প্রত্যক্ষদর্শী হন এবং অল্পের জন্য বেচেঁ যান।

২০১৯ সালের ২২ মার্চ তিনি বিবাহ বন্ধনে আবদ্ধ হন।    

 আন্তর্জাতিক খেলোয়াড়ী জীবন 
থাম্ব|ঢাকায় অনুশীলনে ব্যস্ত মুস্তাফিজুর রহমান, ২০১৮

 টুয়েন্টি২০ আন্তর্জাতিক 
ঘরোয়া ক্রিকেটে দূর্দান্ত ক্রীড়াশৈলী প্রদর্শন করায় ২৪ এপ্রিল, ২০১৫ তারিখে সফরকারী পাকিস্তান জাতীয় ক্রিকেট দলের বিরুদ্ধে একমাত্র টুয়েন্টি২০ আন্তর্জাতিকে তাকে দলের সদস্য করা হয়। খেলায় তিনি শহীদ আফ্রিদি ও মোহাম্মদ হাফিজের উইকেট পান। মিরপুরের শের-ই-বাংলা জাতীয় স্টেডিয়ামে অনুষ্ঠিত একমাত্র টুয়েন্টি২০ আন্তর্জাতিক ক্রিকেটে অভিষেক ঘটে তার। খেলায় বাংলাদেশ দল প্রথমবারের মতো পাকিস্তানের বিপক্ষে টুয়েন্টি২০ আন্তর্জাতিকে ৭ উইকেটের বিশাল ব্যবধানে জয়লাভ করে।

 একদিনের আন্তর্জাতিক 
এর দুইমাস পর ১৯ জুন, ২০১৫ তারিখে সফরকারী ভারতীয় জাতীয় ক্রিকেট দলের বিপক্ষে তার একদিনের আন্তর্জাতিকে অভিষেক ঘটে। অভিষেক ম্যাচেই তিনি ৫ উইকেট লাভ করেন এবং ম্যাচ সেরা নির্বাচিত হন। তার পরে ২১ জুনেও ভারতের বিপক্ষে ৪৩ রানের বিনিময়ে ৬ উইকেট নিয়ে ম্যাচ সেরা হন। জীবনের প্রথম দুই ম্যাচে ১১ উইকেট নিয়ে জিম্বাবুয়ের ব্রায়ান ভিটোরিকে পিছনে ফেলে ২ ম্যাচে ১১ উইকেট নিয়ে তিনি বিশ্বরেকর্ড গড়েন৷

মুস্তাফিজুর তার প্রথম দুইটি ওডিআইয়ে ৫/৫০ ও ৬/৪৩ লাভ করেন। তার এ ক্রীড়ানৈপুণ্যে ওডিআইয়ের ইতিহাসেব যে-কোন বোলারের তুলনায় সেরা। ভারতকে তিনি তৃতীয়বার ২০০ বা তার নিচে রান তুলতে বাধ্য করান। এরফলে বাংলাদেশ পঞ্চমবারের মতো ভারতের বিপক্ষে জয় পায়। এ জয়ে বাংলাদেশ আইসিসি র‌্যাঙ্কিংয়ে ৯৩ পয়েন্ট নিয়ে ৭ম স্থানে উত্তরণ ঘটায়। দ্বিতীয় ওডিআইয়ে মুস্তাফিজুরের ৬/৪৩ বোলিং পরিসংখ্যান বাংলাদেশী বোলারদের মধ্যে তৃতীয় সেরা। তার পূর্বে মাশরাফি বিন মর্তুজা ৬/২৬ (ব কেনিয়া, ২০০৬) ও রুবেল হোসেন ৬/২৬ (ব নিউজিল্যান্ড, ২০১৩) রয়েছেন।

২০১৯ ক্রিকেট বিশ্বকাপ
২০১৯ সালে এপ্রিলে তিনি ২০১৯ ক্রিকেট বিশ্বকাপের জন্য বাংলাদেশ দলে অন্তর্ভুক্ত হন। বাংলাদেশের সপ্তম ম্যাচে তিনি ভারতের বিপক্ষে পাঁচ উইকেট শিকার করেন। এর ফলে সাকিব আল হাসানের পর তিনি বাংলাদেশের দ্বিতীয় বোলার হিসেবে বিশ্বকাপের কোনো ম্যাচে পাঁচ উইকেট নেওয়ার কৃতিত্ব গড়েন। এছাড়া তিনি বাংলাদেশের হয়ে বিশ্বকাপের এক আসরে সবচেয়ে বেশি উইকেট নেওয়ার রেকর্ড গড়েন। ৫ই জুলাই তিনি পাকিস্তানের বিপক্ষে ম্যাচে বিশ্বের চতুর্থ দ্রুততম এবং বাংলাদেশের দ্রুততম বোলার হিসেবে (৫৪ ম্যাচে) ১০০ উইকেট শিকার করেন। এছাড়া তিনি বিশ্বকাপে টানা দ্বিতীয় পাঁচ উইকেট শিকার করেন। তিনি আট ম্যাচে ২০ উইকেট নিয়ে মিচেল স্টার্কের পর দ্বিতীয় সর্বোচ্চ উইকেট শিকারী হিসেবে বিশ্বকাপ সমাপ্ত করেন।

 আইপিএল 
২০১৬ সালের ইন্ডিয়ান প্রিমিয়ার লিগে (আইপিএল) সানরাইজার্স হায়দরাবাদের হয়ে মুস্তাফিজুর রহমানের আইপিএল–যাত্রা শুরু হয়। প্রথম মৌসুমেই দলের শিরোপা জয়ে গুরুত্বপূর্ণ ভূমিকা রাখেন তিনি; সেই আসরে কাটার ও স্লোয়ারে ভর করে নিয়মিত উইকেট নিয়ে আলোচনায় আসেন।

আবুধাবিতে অনুষ্ঠিত ২০২৬ আইপিএল মিনি নিলামে কলকাতা নাইট রাইডার্স রেকর্ড ৯ কোটি ২০ লাখ রুপিতে মুস্তাফিজকে দলে ভেড়ায়, যা আইপিএল ইতিহাসে কোনো বাংলাদেশি ক্রিকেটারের জন্য সর্বোচ্চ মূল্য। নিলাম টেবিলে দিল্লি ক্যাপিটালস ও চেন্নাই সুপার কিংসের সঙ্গে লড়াইয়ের পর শেষ পর্যন্ত কেকেআর তাকে দলে নেয় এবং এই চুক্তির মাধ্যমে তিনি আইপিএলে বাংলাদেশের সবচেয়ে দামি ক্রিকেটার হয়ে ওঠেন।তবে নিলামে রেকর্ড দামে দল পেলেও ২০২৬ মৌসুম শুরুর আগে বিসিসিআইয়ের নির্দেশে কলকাতা নাইট রাইডার্সকে মুস্তাফিজুরের চুক্তি থেকে সরে আসতে হয় বলে ভারতীয় ও বাংলা গণমাধ্যমে প্রতিবেদন প্রকাশিত হয়। এর ফলে মৌসুম শুরু হওয়ার আগেই আবারও তিনি আইপিএলে অনিশ্চিত ভবিষ্যতের মুখোমুখি হন এবং কলকাতার পরিবর্ত ক্রিকেটার খোঁজার গুঞ্জনও গণমাধ্যমে উঠে আসে।

 সম্মাননা 
ক্রিকেটের বৈশ্বিক পরিচালনা পরিষদ আন্তর্জাতিক ক্রিকেট কাউন্সিল কর্তৃক ২০১৫ সালের আইসিসি ওডিআই বর্ষসেরা দলের অন্যতম সদস্য হিসেবে তাকে মনোনীত করে। মূলতঃ ঐ বছরের শীর্ষস্থানীয় ক্রিকেটারদের একজনরূপে গণ্য করায় তাকে এ সম্মাননায় ভূষিত করা হয়।এরফলে প্রথম বাংলাদেশী ক্রিকেটার হিসেবে তিনি এ বিরল সম্মানের অধিকারী হন। এছাড়াও, সাকিব আল হাসানের পর দ্বিতীয় বাংলাদেশী ক্রিকেটার হিসেবে আইসিসি'র যে-কোন দলে দ্বিতীয় ব্যক্তি তিনি। ২০১৫-১৬ মৌসুমে আইসিসির বর্ষসেরা উদীয়মান ক্রিকেটার হয়েছেন এই বাঁহাতি পেসার। ”প্রথম আলো” বর্ষসেরা ক্রীড়া পুরস্কার (২০১৫  এবং ২০১৬ সাল)

 রেকর্ডসমূহ 
 ওডিআই অভিষেকে বিশ্বের ১০ম বোলার হিসেবে পাঁচ-উইকেট পান।
 বিশ্বের ৪র্থ বোলার হিসেবে প্রথম দুই ওডিআইয়ে ম্যান অব দ্য ম্যাচ পুরস্কার পান।
বঙ্গবন্ধু টি-টোয়েন্টি কাপ ২০২০: সর্বোচ্চ উইকেট সংগ্রাহক।
২৯ মে ২০১৬ সালে তিনি আইপিএলে  প্রথম বিদেশী ক্রিকেটার হিসেবে উদীয়মান খেলোয়াড়ের পুরস্কার পান।
২৭ জানুয়ারি, ২০১৮ তারিখে মুস্তাফিজুর শ্রীলঙ্কার বিপক্ষে ত্রিদেশীয় সিরিজের ফাইনালে উপুল থারাঙ্গা আউট করে ৫০তম ওডিআই উইকেট নেন এবং ২৭ ম্যাচে দ্রুততম বাংলাদেশী বোলার হিসেবে ৫০ ওডিআই উইকেট অর্জন করেন।
৫ জুলাই, ২০১৯ তারিখে মুস্তাফিজুর পাকিস্তান ক্রিকেট দলের বিপক্ষে ২০১৯ ক্রিকেট বিশ্বকাপ তার ১০০তম ওডিআই উইকেট নেন। এটি করে তিনি বিশ্বের চতুর্থ দ্রুততম বোলার হিসেবে ১০০ উইকেটে পৌঁছান এবং অস্ট্রেলীয় বোলার  ব্রেট লিকে তার পিছনে ফেলে দেন। লি ৫৫ ম্যাচে ১০০ উইকেটের মাইলফলকে পৌঁছেছিলেন।
১৮ সেপ্টেম্বর, ২০১৯ তারিখে মুস্তাফিজুর দ্রুততম বাংলাদেশী, দ্রুততম ফাস্ট বোলার ও চতুর্থ দ্রুততম বোলার হিসেবে ৫০ টি-টোয়েন্টি ৫০ উইকেট নেন।

 পরিসংখ্যান 
 একদিনের আন্তর্জাতিকে পাঁচ উইকেট প্রাপ্তি 
মুস্তাফিজুর রহমানের একদিনের আন্তর্জাতিকে পাঁচ উইকেট লাভ # পরিসংখ্যান ম্যাচ প্রতিপক্ষ শহর/দেশ  মাঠ বছর ফলাফল ১  ৫/৫০  ১     ঢাকা, বাংলাদেশ  শের-ই-বাংলা জাতীয় ক্রিকেট স্টেডিয়াম  ২০১৫   ২  ৬/৪৩  ২     ঢাকা, বাংলাদেশ  শের-ই-বাংলা জাতীয় ক্রিকেট স্টেডিয়াম  ২০১৫   ৩  ৫/৩৪  ৩     ঢাকা, বাংলাদেশ  শের-ই-বাংলা জাতীয় ক্রিকেট স্টেডিয়াম  ২০১৫   ৪  ৫/৫৯  ৫৩     বার্মিংহাম, ইংল্যান্ড  এজবাস্টন ক্রিকেট গ্রাউন্ড  ২০১৯   ৫  ৫/৭৫  ৫৪     লন্ডন, ইংল্যান্ড  লর্ডস ক্রিকেট গ্রাউন্ড  ২০১৯  

 টুয়েন্টি আন্তর্জাতিকে পাঁচ উইকেট প্রাপ্তি 
মুস্তাফিজুর রহমানের টুয়েন্টি আন্তর্জাতিকে পাঁচ উইকেট লাভ # পরিসংখ্যান ম্যাচ প্রতিপক্ষ শহর/দেশ  মাঠ বছর ফলাফল ১  ৫/২২  ১     কলকাতা, ভারত  ইডেন গার্ডেনস  ২০১৬  

আন্তর্জাতিক পুরস্কার

টেস্ট ক্রিকেট

ম্যাচসেরা পুরস্কার

নংসিরিজমৌসুমম্যাচে পারফরমেন্সফলাফল ১ ১ম টেস্ট – বাংলাদেশে দক্ষিণ আফ্রিকা টেস্ট সিরিজ ২০১৫ ১ম ইনিংস: ১৭.৪-৬-৩৭-৪; ৩ (১৩ বল: ০×৪, ০×৬)   ২য় ইনিংস: ৫–০–২১–০ ; ব্যাট করেনি ম্যাচ ড্র হয়।

একদিনের আন্তর্জাতিক ক্রিকেট

ম্যাচসেরা পুরস্কার
নংবিপক্ষমাঠতারিখম্যাচে পারফরমেন্সফলাফল ১ ভারত শের-ই-বাংলা জাতীয় ক্রিকেট স্টেডিয়াম, ঢাকা ১৮ জুন ২০১৫ ০* (০), ৯.২–১–৫০–৫  ৭৯ রানে বিজয়ী। ২ ভারত শের-ই-বাংলা জাতীয় ক্রিকেট স্টেডিয়াম, ঢাকা ২১ জুন ২০১৫ ১০-০-৪৩-৬; ব্যাট করেনি  ৬ উইকেটে বিজয়ী (ডি/এল)। ৩ আয়ারল্যান্ড মেলাহাইড ক্রিকেট ক্লাব মাঠ,ডাবলিন ১৯ মে ২০১৭  ৯-২-২৩-৪; ব্যাট করেনি  ৮ উইকেটে বিজয়ী। ৩ আয়ারল্যান্ড মেলাহাইড ক্রিকেট ক্লাব মাঠ,ডাবলিন ১৩ মে ২০১৯  ৯-১-৪৩-৪; ব্যাট করেনি  ৫ উইকেটে বিজয়ী

সিরিজ সেরা পুরস্কার

<span style="color:black;">#<span style="color:black;">সিরিজ<span style="color:black;">মৌসুম<span style="color:black;">সিরিজে পারফরমেন্স<span style="color:black;">ফলাফল ১ বাংলাদেশে ভারত ২০১৫ ২ বার ৫ উইকেট অর্জন সহ ১৩ উইকেট। গড় ১১.৫৩  ৯ রান। গড় ৯.০০ ; ১টি ক্যাচ (৩ ম্যাচ)  ২-১ এ সিরিজ জয় করে।

তথ্যসূত্র

আরও দেখুন
 আইসিসি পুরস্কার
 বাংলাদেশ জাতীয় ক্রিকেট দল
 আইসিসি বিশ্ব একদিনের আন্তর্জাতিক একাদশ
 একদিনের আন্তর্জাতিক অভিষেকে ৫ উইকেট লাভকারী ক্রিকেটারদের তালিকা

বহিঃসংযোগ

 ক্রিকবাজ
 ফেসবুক
 টুইটার

বিষয়শ্রেণী:বাংলাদেশী ক্রিকেটার
বিষয়শ্রেণী:১৯৯৫-এ জন্ম
বিষয়শ্রেণী:জীবিত ব্যক্তি
বিষয়শ্রেণী:বাংলাদেশের টেস্ট ক্রিকেটার
বিষয়শ্রেণী:বাংলাদেশের একদিনের আন্তর্জাতিক ক্রিকেটার
বিষয়শ্রেণী:একদিনের আন্তর্জাতিক ক্রিকেট অভিষেকে ৫ উইকেট লাভকারী ক্রিকেটার
বিষয়শ্রেণী:একদিনের আন্তর্জাতিক অভিষেকে ম্যান অব দ্য ম্যাচ বিজয়ী ক্রিকেটার
বিষয়শ্রেণী:বাংলাদেশের টুয়েন্টি২০ আন্তর্জাতিক ক্রিকেটার
বিষয়শ্রেণী:সাতক্ষীরা থেকে আগত ক্রিকেটার
বিষয়শ্রেণী:খুলনা বিভাগের ক্রিকেটার
বিষয়শ্রেণী:ঢাকা ডমিনেটর্সের ক্রিকেটার
বিষয়শ্রেণী:লাহোর কালান্দার্সের ক্রিকেটার
বিষয়শ্রেণী:সানরাইজার্স হায়দ্রাবাদের ক্রিকেটার
বিষয়শ্রেণী:মুম্বই ইন্ডিয়ান্সের ক্রিকেটার
বিষয়শ্রেণী:সাসেক্সের ক্রিকেটার
বিষয়শ্রেণী:২০১৯ ক্রিকেট বিশ্বকাপের ক্রিকেটার
বিষয়শ্রেণী:আবাহনী লিমিটেডের ক্রিকেটার
বিষয়শ্রেণী:মোহামেডান স্পোর্টিং ক্লাবের ক্রিকেটার
বিষয়শ্রেণী:বাংলাদেশ দক্ষিণাঞ্চলের ক্রিকেটার
বিষয়শ্রেণী:রাজস্থান রয়্যালসের ক্রিকেটার
বিষয়শ্রেণী:কুমিল্লা ভিক্টোরিয়ান্সের ক্রিকেটার
বিষয়শ্রেণী:দিল্লি ক্যাপিটালসের ক্রিকেটার
বিষয়শ্রেণী:সাতক্ষীরা জেলার ব্যক্তি
বিষয়শ্রেণী:রাজশাহী রয়্যালসের ক্রিকেটার
বিষয়শ্রেণী:২১শ শতাব্দীর বাঙালি
বিষয়শ্রেণী:২০২৩ ক্রিকেট বিশ্বকাপের ক্রিকেটার
বিষয়শ্রেণী:২১শ শতাব্দীর বাংলাদেশী পুরুষ ক্রীড়াবিদ
বিষয়শ্রেণী:চেন্নাই সুপার কিংসের ক্রিকেটার
বিষয়শ্রেণী:কলকাতা নাইট রাইডার্সের ক্রিকেটার